**Dėl individualių mokslinių darbų teikimo Lietuvos matematikų draugijos Jaunųjų matematikų premijos konkursui**

2015 m. Lietuvos matematikų draugija (LMD) įsteigė Jaunųjų matematikų premiją (JMP) ir patvirtino šios premijos konkurso nuostatus, su kuriais, prieš teikiant darbą konkursui, rekomenduojame susipažinti LMD svetainėje, adresas <http://www.lmd.mif.vu.lt/lmd-jaunuju-matematiku-premija/>

Remdamiesi šiais nuostatais pranešame, kad konkursui teikiami darbai turi būti pateikti JMP komitetui iki 2016 m. vasario 15 d.

Konkursui darbus gali teikti matematikos krypties mokslininkai, turintys Lietuvos pilietybę ir gimę 1976 m. arba vėliau.

Konkursui pateikiami šie dokumentai (lietuvių ar anglų kalba):

* teikiamo darbo aprašas, kurio apimtis neturi viršyti 2 puslapių ir kuriame autorius išskirtų savo pagrindinius rezultatus, jų teorinę ar praktinę reikšmę;
* publikacijos (straipsniai ar monografijos, pdf formatu);
* konkurso dalyvio gyvenimo aprašymas;
* pilnas konkurso dalyvio publikacijų sąrašas.

Visi dokumentai pateikiami LMD JMP komiteto pirmininkui prof. Vygantui Paulauskui adresu vygantas.paulauskas@mif.vu.lt (jei dokumentai pateikiami elektronine forma),

 arba

 Vilniaus universitetas, Matematikos ir informatikos fakultetas, Naugarduko 24, Vilnius 03225.

Konkurso rezultatai bus skelbiami 2016 m. LMD konferencijos metu, taip pat ir LMD tinklalapyje, konkurso nugalėtojui įteikiamas LMD diplomas ir piniginė premija.

 LMD JMP komitetas